《示张直温》
宋代·林之奇

筑山必使高，凿井必使深。
百正戒浅近，盛德羞浮沉。
焉有尺寸枝，能栖垂天禽。
焉有升斗泉，能容横江鲟。
借兹论物理，足以开君心。
嗌在容不足，弱在力不任。
大道如路然，固无古与今。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。